
	ACTA 


	Expedient núm.: 
	Òrgan col·legiat: 

	JGL/2022/10 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	7 de març de 2022 

	Durada 
	des de les 19.00 fins a les 20.35 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Mireia Irla i Solà


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2022/9 de la Junta de Govern Local de la sessió duta a terme el dia 28 de febrer de 2022, presentada a la consideració dels membres de la Junta i, en no presentar-se cap consideració, queda aprovada per unanimitat dels seus membres.


AFERS SOCIALS
	Expedient 392/2022. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud d’obtenció d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta del regidor delegat d'Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda autoritzar a la sol·licitant la targeta d’aparcament individual.


	Expedient 393/2022. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud d’obtenció d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta del regidor delegat d'Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda autoritzar al sol·licitant la targeta d’aparcament individual.


	Expedient Targeta d'aparcament individual per a persones amb discapacitat 2017. Baixa targeta d’aparcament per a persones amb discapacitat

	Favorable
	Tipus de votació: unanimitat

	Vist que per acord de la Junta de Govern Local del dia 27 de març de 2017 s'acordà autoritzar una targeta d’aparcament individual per a persones amb disminució;
Vist que la seva família ha retornat aquesta targeta a l'Ajuntament a causa de la defunció de la sol·licitant;
A proposta del regidor delegat d'Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda donar de baixa la targeta d’aparcament individual.


	Expedient 356/2022. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2014/00104 FS2022, i a proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar, per pagar el lloguer d'un habitatge corresponent als mesos de desembre de 2021 i de gener i febrer de 2022, un ajut de tres-cents euros (300,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 357/2022. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2018/00205 FS2022, i a proposta del regidor delegat d’Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda atorgar, per pagar la llum d’un habitatge corresponent al mes de gener de 2022, un ajut de cent deu euros amb setanta-cinc cèntims (110,75 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


AIGÜES
	Expedient 105/2022. Revisió facturació aigua 3r i 4t trimestre de 2021

	Favorable
	Tipus de votació: unanimitat

	Vista la sol·licitud en què es demana que se li revisin les facturacions d’aigua d’un immoble, corresponents al 3r i al 4t trimestre de 2021, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda refer les factures de subministrament d’aigua corresponents al 3r i 4t trimestre de 2021 tenint en consideració la fuita d’aigua. Si el rebuts estan pagats, es farà un abonament al compte bancari per la diferència d’imports; si els rebuts estan pendents de pagament, es girarà nous rebuts amb l’import que correspongui després d’aplicar els preus de fuita.


	Expedient 387/2022. Revisió facturació aigua 3r i 4t trimestre de 2021 

	Favorable
	Tipus de votació: unanimitat

	Vista la sol·licitud en què es demana que es revisi la facturació d’aigua d’un local, corresponent al 4t trimestre de 2021, ja que el 3r trimestre de 2021 no hi va haver lectura del comptador d’aigua i s’ha acumulat, tot en un trimestre, el consum de sis mesos;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda refer la factura de subministrament d’aigua corresponent al 4t trimestre de 2021 tenint en consideració el repartiment del consum entre els dos trimestres esmentats. Si el rebut està pagat, es farà un abonament al compte bancar per la diferència d’import: si el rebut està pendent de pagament, es girarà un nou rebut amb l’import que correspongui després d’aplicar el repartiment.


	Expedient 402/2022. Revisió facturació aigua 4t trimestre de 2021 

	Favorable
	Tipus de votació: unanimitat

	Vista la sol·licitud en què es demana que es revisi la facturació d’aigua d’un immoble, corresponent al 4t trimestre de 2021, ja que té un consum molt elevat;
Vist que el 3r trimestre de 2021 es va facturar un consum per sota del realment consumit i que aquest consum no facturat es va acumular pel 4t trimestre de 2021;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que es repartirà el consum entre els dos trimestres i es facturaran els trams de consum tenint en compte aquest repartiment. S’aplicarà a la facturació corresponent al 4t trimestre de 2021. Si la sol·licitant no mostra el seu desacord amb aquesta resolució es procedirà al cobrament de la factura, un cop refeta, del 4t trimestre de 2021. S’adjunta un historial de lectures:
Descripció 
Data - hora
Lectura (m3)
Castanyer
14/06/2021 20:06
639,964
Castanyer
08/08/2021 22:05
664,258
Castanyer
14/09/2021 22:03
682,942
Castanyer
14/12/2021 22:01
728,178



	Expedient 433/2022. Revisió facturació aigua 4t trimestre de 2021 

	Favorable
	Tipus de votació: unanimitat

	Vista la sol·licitud en què es demana que es revisi la facturació d’aigua d’un immoble, corresponent al 4t trimestre de 2021, ja que té un consum molt elevat;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, comunicar a la sol·licitant que s’ha revisat el consum al sistema de tele-lectura i s’ha observat que entre el 16 i el 20 de novembre de 2021 es va tenir un consum d’uns 1.400 litres per hora durant tots els dies esmentats i durant les 24 hores del dia. Per tant, el consum ha existit, el comptador funciona correctament i s’han revisat les lectures anteriors i posteriors. Per això convé verificar que les instal·lacions interiors siguin correctes i no hi hagi pèrdues d’aigua.


	Expedient 400/2022. Modificació de pòlisses de subministrament d’aigua, febrer de 2022

	Favorable
	Tipus de votació: unanimitat

	La regidora delegada de Serveis municipals, Rosó Barrera, informa de les modificacions de les pòlisses de subministrament d’aigua potable que s’han presentat durant el mes de febrer de 2022.


CONTRACTACIÓ
	Expedient 56/2022. Contracte menor de servei – manteniment del sistema de reg municipal

	Favorable
	Tipus de votació: unanimitat

	El 14 de febrer de 2022, el regidor delegat de Medi Ambient ha emès informe justificatiu de la necessitat de contractar el servei de manteniment del sistema de reg municipal.
L’Ajuntament no disposa del personal qualificat per aquest servei, i és imprescindible per al manteniment de diferents espais enjardinats de la ciutat; per tant, la contractació es considera convenient per l'interès públic que representa, i es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és: 77311000-3 (serveis de manteniment de jardins i parcs).
El pressupost d'aquest servei és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
L'Ajuntament ha sol·licitat tres pressupostos a tres empreses amb capacitat d'obrar i habilitat professional per ala seva realització. Les empreses que han presentat pressupost en temps i forma són:
· HidroAbal, per un import de 4.950,00 € (sense IVA)
· Indesol del Solsonès, SL, per un import de 5.160,00 € (sense IVA)
· Instal·lacions Pere Colell Badia, per un import de 7.700,00 € (sense IVA).
El 18 de febrer de 2022, el tècnic de l'àrea ha informat que una vegada vistes les ofertes, es considera que l'oferta econòmicament més avantatjosa és la presentada per HidroAbal, per un import total de 4.950,00 € (sense IVA). Es considera que el proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita.
El present contracte no està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de Contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
Primer. Adjudicar el contracte menor de serveis manteniment del sistema de reg municipal al contractista HidroAbal, per un import de 4.950,00 € (sense IVA), més el 21% d'IVA, el que fa un import total de 5.989,50 € (IVA inclòs).
Segon. Autoritzar i disposar la despesa amb càrrec a l'aplicació pressupostària 1710.21002 amb càrrec a l'exercici 2022.
Tercer. Designar com a responsable de l'execució del contracte el cap d'Obres i serveis de l'Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.


	Expedient 365/2022. Contracte menor de servei – execució de l’acció formativa "Expert en neteja d’immobles"

	Favorable
	Tipus de votació: unanimitat

	Vist que, mitjançant l’informe justificatiu de necessitat del contracte de data 28 de febrer de 2022, es va acreditar la necessitat d'aquest Ajuntament de contractar el servei per a l'execució de l’acció formativa "Expert en neteja d’immobles”, de 35 hores;
Vist que en relació a aquest servei, es disposa del pressupost següent:
- Centro de Investigación y Asesoramiento para la Limpieza, S.L. ITEL, amb NIF núm. B60912177, per un import de 2.174,00 €, exempts d'IVA;
Vist que es va emetre informe d'Intervenció, en el qual s'acreditava l'existència de crèdit suficient i adequat per finançar la despesa que comporta la celebració del contracte; i es va emetre informe sobre el percentatge que suposa la contractació en relació amb els recursos ordinaris del pressupost vigent, a l'efecte de determinar l'òrgan competent per contractar;
Vist que es va emetre informe de Secretaria sobre la legislació aplicable i el procediment a seguir;
Examinada la documentació que l'acompanya, vist l'informe de Secretaria, i de conformitat amb l'establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda.
Primer. Formalitzar el contracte de servei amb el contractista Centro de Investigación y Asesoramiento para la Limpieza, S.L. ITEL, atès que és un contractista amb experiència acreditada en la capacitació professional d’aquesta especialitat i atès que el contractista proposat no ha subscrit més contractes menors que, individualment o conjuntament, superin l'import límit dels contractes menors dins l'exercici actual, per l'import de:
Import del contracte: 2.174,00 €
Impostos: 0,00 €
Total: 2.174,00 €.
Segon. L'objecte del present contracte és dur a terme el servei: acció formativa "Expert en neteja d’immobles”, de 35 hores.
El codi CPV és el següent 80510000-2.
Tercer. Aprovar la despesa corresponent a la prestació d'aquest servei, amb càrrec a l'aplicació següent, del vigent pressupost:
Exercici: 2022
Aplicació pressupostària: 4330-22785
Import: 2.174,00 €
IVA/IGIC: 0,00 €
Total: 2.174,00 €.
Quart. En tot cas, la factura haurà de contenir els esments següents:
DIR3 Codi d'entitat: L01252075.
Cinquè. Una vegada realitzada la prestació, incorporar la factura i tramitar el pagament si escau.


	Expedient 378/2022. Contracte menor de servei – estudi de viabilitat d'un sistema de fidelització i traçabilitat a través d'una moneda complementària

	Favorable
	Tipus de votació: unanimitat

	En data 28 de febrer de 2022 el regidor delegat de Desenvolupament local ha emès informe justificatiu de la necessitat de contractar el servei per a la realització d’un estudi de viabilitat del sistema de fidelització i traçabilitat a través d'una moneda complementària.
La motivació que justifica la necessitat del contracte és la de buscar un sistema que garanteixi la fidelització i traçabilitat dels diners que es posen en circulació mitjanant les diferents línies de subvenció que es fan des d’aquest Ajuntament per assegurar que aquests diners reverteixen en l’economia local; per tant, la contractació es considera convenient per l'interès públic que representa. L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és el 71241000-9 - Estudis de viabilitat, serveis d'assessorament, anàlisis.
El pressupost d'aquest servei és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
L'Ajuntament ha sol·licitat tres pressupostos a tres empreses, tot i que en tractar-se d’un encàrrec de naturalesa intel·lectual molt específic només una empresa ha respost favorablement acreditant que tenia capacitat de realitzar l’encàrrec i que gaudia de la solvència tècnica necessària per fer-ho. Les empreses són:
· ENT Environment & Management ( - )
· J3B3 Economy & Research ( - )
· Observatori de la Moneda Complementària, SCCL (9.750,00 €, sense IVA).
L'1 de març de 2022 el tècnic de l'àrea ha informat que una vegada vista la oferta presentada per Observatori de la Moneda Complementària, SCCL es considera que aquesta s’ajusta a les necessitats de l’encàrrec d’acord a l’import proposat de 9.750,00 € (sense IVA). Es considera també que el proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita.
El present contracte no està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, per unanimitat dels assistents, acorda:
Primer. Adjudicar el contracte menor de serveis per a la realització d’un estudi de viabilitat del sistema de fidelització i traçabilitat a través d'una moneda complementària al contractista Observatori de la Moneda Complementària, SCCL, per un import de 9.750,00 € (sense IVA), més el 21% d'IVA, el que fa un import total de 11.797,50 € (IVA inclòs).
Segon. Autoritzar i disposar la despesa amb càrrec a l'aplicació pressupostària 4300.62900 amb càrrec a l'exercici 2022.
Tercer. Designar com a responsable de l’execució el tècnic de comerç i nucli antic de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


	Expedient 268/2022. Contracte menor de servei – manteniment parcs infantils municipals

	Favorable
	Tipus de votació: unanimitat

	El 14 de febrer de 2022 el regidor delegat de Parcs i Jardins de l'Ajuntament ha emès informe justificatiu de la necessitat de contractar el servei de manteniment dels parcs infantils municipals.
La motivació que justifica el contracte és la necessitat d’assegurar que uns equipaments urbans tan sensibles com són els parcs infantils es mantinguin seguint les normatives preceptives, nets i amb tots els elements funcionant perfectament i sense suposar cap perill.
Es considera necessari realitzar aquesta contractació, atès l'interès públic i la manca de mitjans materials i personals de què es disposa, per tant la contractació es considera convenient per l'interès públic que representa.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és 77313000-7 (servei de manteniment de parcs).
El pressupost d'aquest servei és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
L'Ajuntament ha sol·licitat pressupost a tres empreses amb capacitat d'obrar i habilitat professional per ala seva realització. Les empreses que han presentat pressupost en temps i forma són:
· Miralda Espais i Serveis, SL, per un import de 7.750,00 € (sense IVA)
· Personalització d’Espais Públics, SL, per un import de 8.150,00 € (sense IVA)
· Crous Expert, SL, per un import de 8.250,00 € (sense IVA).
El cap de la brigada d'Obres i serveis ha informat l'1 de març de 2022 que, una vegada vistes les ofertes, les qualitats i característiques dels elements pressupostats es considera que l'oferta econòmicament més avantatjosa és la presentada per Miralda Espais i Serveis, SL, per un import de 7.750,00 € (sense IVA).
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, per unanimitat dels assistents, acorda:
Primer. Adjudicar el contracte menor de serveis de manteniment de parcs infantils municipals al contractista Miralda Espais i Serveis, SL, per un import de 7.750,00 € (sense IVA), més el 21% d'IVA, el que fa un import total de 9.377,50 € (IVA inclòs).
Segon. Autoritzar i disposar la despesa amb càrrec a l'aplicació pressupostària 1710.21002 per l'exercici 2022.
Tercer. Designar com a responsable del contracte el cap de la brigada d'Obres i serveis de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


CONVENIS
	Expedient 1826/2021. Conveni de col·laboració amb el Club de Tennis Solsona per a la gestió i utilització dels equipaments del complex esportiu municipal (tennis)

	Favorable
	Tipus de votació: unanimitat

	Es dona compte del conveni de col·laboració entre l'Ajuntament de Solsona i el Club de Tennis Solsona per a la gestió i utilització dels equipaments del complex esportiu municipal (tennis) i que es transcriu tot seguit:
«Conveni de col·laboració entre l'Ajuntament de Solsona i i el Club de Tennis Solsona per a la gestió i utilització dels equipaments del complex esportiu municipal (Tennis)
Solsona, ___ de/d’_____________ de 2022
Reunits
D’una part, Judit Gisbert i Ester, alcaldessa de l’Ajuntament de Solsona, en representació d’aquest ens, amb seu al carrer del Castell, 20, 25280 Solsona.
I, de l’altra, Martí Abella i Pere, amb DNI núm. 39317478J, president del Club de Tennis Solsona, amb seu al complex esportiu municipal de Solsona, 25280.
Ambdues parts es reconeixen mútuament i recíprocament la capacitat legal suficient i necessària per aquest acte i lliurement:
Exposen
I. Que l’Ajuntament de Solsona (en endavant l’Ajuntament) és propietari de les instal·lacions esportives municipals, entre les quals hi figuren aquelles que estan destinades a la pràctica del tennis i d’esports similars. Es tracta de quatre pistes de tennis, una pista de frontó i tres pistes de pàdel.
II. Que el Club Tennis Solsona (en endavant, el Club) és una entitat esportiva amb seu a Solsona que té com a objectiu principal la pràctica i el foment del tennis i d’esports similars com el frontó i el pàdel.
III. Que és voluntat d’ambdues parts arribar a un acord que reguli les condicions d’ús i manteniment de les instal·lacions més amunt detallades.
IV. Que aquesta voluntat es concreta en aquest conveni de col·laboració, de conformitat amb els següents:
Acords
Compromisos del Club
1. Pel que fa a les tasques de gestió i activitat tenística
a) Organitzar el sistema d’associació i captació dels afiliats a les instal·lacions, així com, del cobrament i gestió dels rebuts.
b) Programar i desenvolupar activitats per als associats, com tornejos, lliguetes, intercanvis, classes individuals o en grup, ranking...
c) Mantenir un contacte directe amb la Federació Catalana de Tennis per a poder-se acollir als programes d’ajuda, subvencions...
d) Difondre aquest esport entre el públic d’edat infantil, en col·laboració amb les escoles, associacions de pares, així com, de la Federació Catalana de Tennis, de l’Ajuntament de Solsona, Consell Comarcal del Solsonès, la Diputació de Lleida, el Consell Esportiu del Solsonès.
e) El Club posarà a disposició del públic en general un o més monitors professionals titulats, amb un preu especial per als socis del club. Anirà a càrrec del club la supervisió de l’activitat dels monitors.
En el cas dels alumnes no socis del Club, aquests hauran de satisfer, també, la taxa (o preu públic) de reserva de la pista.
El Club vetllarà pel bon funcionament del cobrament de les classes, de la reserva de les pistes i del servei d’enllumenat. Així mateix, abonarà a l’Ajuntament la part corresponent a les reserves de pista i al servei d’enllumenat.
f) Comprar i mantenir el material de l’Escola de Tennis: pilotes raquetes, cordatges, paletes, mini xarxes i altre material didàctic.
g) Informar els associats i el públic en general del funcionament de les instal·lacions.
h) Difondre publicitat a tots/es els socis/es, mitjançant correus electrònics, propaganda, anuncis a la premsa escrita...
i) Presentar una memòria d’activitats i econòmica a final de temporada (abans del 31 de gener.
j) Abonar una compensació anual a l’Ajuntament, la quantitat de la qual es calcularà en base a un percentatge de les quotes abonades pels socis, concretament, el 25 %. L’Ajuntament es compromet a la reinversió d’aquesta quantitat en les mateixes instal·lacions de tennis i pàdel.
2. Pel que fa a les instal·lacions
a) Vetllar pel correcte ús i gaudi de les instal·lacions per part dels associats.
b) Realitzar treballs de petita entitat en els béns mobles (no en els immobles), com dotar de taquilles els vestidors, instal·lar lones paravents homologades, dotar de dues cadires de plàstic cadascuna de les pistes i qualsevol altra millora que es pugui plantejar.
c) Avisar els encarregats de les instal·lacions municipals dels possibles desperfectes en l’estructura de les instal·lacions, com fuites d’aigua, encreuaments elèctrics, trencaments de pals, desperfectes a les xarxes del tancat, i dels focus de la il·luminació de les pistes. Les incidències que arribin a la Junta, les farà arribar per escrit a l’Ajuntament i aquest vetllarà per donar resposta i arranjar els problemes detectats, en el termini més curt possible.
d) Dotar d’una màquina de begudes les instal·lacions del Club, assumint-ne el lloguer i manteniment, sempre i quan l’Ajuntament no contracti un servei de bar general per a totes les instal·lacions.
e) Contractar una assegurança de responsabilitat civil que cobreixi els usuaris i els desperfectes a les instal·lacions produïts pel mal ús dels associats del Club.
f) Revisar l’estat de les xarxes de les diferents pistes, fent-se càrrec del manteniment d’aquestes i de la reposició quan calgui.
g) Col·locar publicitat arreu de les instal·lacions amb plafons o bé lones, de manera que es puguin retirar en qualsevol moment sense danyar les instal·lacions. El club es farà càrrec de la despesa generada per la col·locació de la publicitat.
h) Difondre als associats la nova normativa d’ús i vetllar pel seu compliment. Així com col·laborar amb els treballadors municipals per què els usuaris no associats respectin la normativa d’ús.
i) Mantenir el vestidor núm. 1 com a seu social. L’Ajuntament facilitarà a la junta del Club una còpia de la clau de les caixes de llum per a casos d’emergència, aquesta clau romandrà sempre a la seu social del Club (vestidor núm. 1). El Club es responsabilitza de fer-ne un ús correcte. L’Ajuntament no es fa responsable de l’ús indegut que se’n pugui fer.
Compromisos de l'Ajuntament
a) Mantenir la infraestructura de mitjà i gran volum, especialment la dels bens immobles, com: el ferm de les pistes, renovant-lo totalment després del període de vida útil aconsellat pels fabricants, també, pals i focus d’il·luminació, tanques i parets. Així com, l’aparença general de les instal·lacions: pintura, retallada de la tanca verda, neteja de pistes...
b) Supervisar els encarregats del manteniment de les pistes de tennis (neteja dels vestidors, de les pistes i de la resta de les instal·lacions i de les demès instal·lacions) així com les esmentades en el punt anterior, l’activació del servei de calefacció en el període corresponent, verificar el correcte funcionament dels escalfadors d’aigua, i controlar l’ús responsable de les instal·lacions.
c) Cedir l’ús de les instal·lacions al Club Tennis Solsona durant la vigència del conveni.
d) Facilitar la promoció de l’esport de base (fins els 18 anys), amb la qual cosa, el servei d’il·luminació no tindrà cap cost per a les classes de tennis.
e) Implementar un sistema de reserva de pistes, Online, tant per a socis com per als no socis, amb varis dies d'antelació a la utilització d’aquestes.
S’establirà un sistema de sancions tan per a socis com per als no socis que un cop reservada una pista, i sense cancel·lació prèvia, no en facin ús.
En casos de Campionats o activitats del Club, aquest presentarà una programació de reserva de pistes de tennis o pàdel una setmana abans del campionat o activitat. En tot cas, sempre caldrà deixar lliures un mínim de dues pistes de tennis a disposició de la resta d’usuaris.
Només es permetrà un màxim d’un cop al mes, la realització per part del club de campionats que necessitin ocupar les tres pistes de pàdel. Aquests s’hauran de desenvolupar utilitzant dues pistes de pàdel (deixant lliure una pista de pàdel), durant tot un cap de setmana.
L’Ajuntament i el Club consensuaran les pistes i els horaris que es reservaran tant per a fer classes com per a l’organització de torneigs o qualsevol altra activitat que depassi la mera pràctica esportiva.
f) Cedir els ingressos generats per la publicitat que el club pugui obtenir. Aquest punt queda condicionat als acords que es prenguin en el si de la Coordinadora Municipal de l’Esport de Solsona.
g) Vetllar pel bon ús de les instal·lacions quan aquestes no s’utilitzin, amb tasques de vigilància de la policia local.
h) Ajustar el preu de les fitxes de llum en funció de la despesa real del nou sistema d’enllumenat. El preu de les fitxes de llum anirà fixat per les taxes municipals.
i) Cedir al Club el vestidor núm. 1 per tal que l’adeqüi com a seu social de l’entitat, de manera que el Club en podrà fer ús per a les activitats que li són pròpies. Aquesta cessió anirà vinculada a la vigència del present contracte i no estarà subjecta als horaris d’obertura de les instal·lacions esportives municipals.
Altres acords
1. Tal i com s’ha fet habitualment, en cas de realització de modificacions i/o millores a les instal·lacions, es procurarà consensuar amb els representants del Club. En tot cas, la decisió final correspondrà sempre a l’Ajuntament.
2. Amb acord previ d’ambdues parts, es pot modificar i/o afegir qualsevol clàusula del present contracte que tingui per objectiu la millora del servei i l’adaptació a les normatives vigents.
3. El conveni se signa per a les anualitats 2022 i 2023. Podrà ésser prorrogat, per acord exprès d’ambdues parts, per anualitats fins a un màxim de quatre anys.
4. L’Ajuntament es reserva el dret d'anul·lació d’aquest contracte per causes que consideri millor per la gestió, tant esportiva com administrativa, de les instal·lacions esportives municipals.
5. L’incompliment de qualsevol clàusula de les abans esmentades, per a qualsevol d’ambdues parts, pot derivar a l’anul·lació d’aquest.
I, en prova de conformitat, se signa aquest contracte en exemplar duplicat, en el lloc i data esmentats.»
A proposta del regidor delegat d'Esports,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut del conveni esmentat i autoritzar l’alcaldessa per signar-lo.


CULTURA
	Expedient 422/2022. Festa de la partida de Sant Honorat, dia 29 de maig

	Favorable
	Tipus de votació: unanimitat

	Vista la sol·licitud presentada i subscrita per Sílvia Torralba i Badrenas, en què, en nom de les priores de la partida de Sant Honorat, M. Claustre Torralba i Casagolda i Inés Prats i Panés, demana poder utilitzar 30 cadires i tres taules el dia 29 de maig de 2022, a les 11.30 hores, per poder celebrar la missa i la benedicció del terme de la festa de la partida; també demana que l'Ajuntament talli l'herba de tot l'entorn de la capella i que s'escampi grava per facilitar l'accés a la mateixa;
A proposta de l'alcaldessa i de la regidora delegada de Serveis,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


	Expedient 429/2022. Bisbat de Solsona – presa de possessió del nou bisbe, dia 12 de març de 2022

	Favorable
	Tipus de votació: unanimitat

	Vista la sol·licitud presentada i subscrita per Júlia Ayala, en nom del Bisbat de Solsona, en què, amb motiu de la presa de possessió del nou bisbe el dia 12 de març de 2022, demana els materials i serveis que es relacionen a continuació:
· 280 cadires
· reserva de l'espai d'aparcament que figura al plànol que s'adjunta a la sol·licitud
· pilona baixada a l'entrada de la plaça de Palau;
A proposta de l'alcaldessa i de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


DESENVOLUPAMENT LOCAL
	Expedient 445/2022. UBIC Solsona – 12a edició "Promocions i Fora Estocs d'Hivern"

	Favorable
	Tipus de votació: unanimitat

	Vista la sol·licitud presentada i subscrita per Francesc Ester i Fabrias, en representació de la Unió de Botiguers i Comerciants de Solsona, en què, en motiu de la 12a edició del “Promocions i Fora estocs d’hivern”, entre els dies 7 i 13 de març de 2022, demana:
· col·locar una pancarta de la campanya a la zona del passeig o, en cas que estigui ocupada, al portal del Castell, del 7 al 15 de març
· col·locar una pancarta de la campanya a la zona de la corba del passeig de les Moreres, del 7 al 15 de març
· que els establiments associats que ho desitgin puguin col·locar una taula davant del seu establiment comercial per tal de poder-hi exposar els estocs i, en conseqüència, ocupar l’espai de la via pública de davant del seu establiment
· autorització per col·locar la bústia de la UBIC al vestíbul de l’Ajuntament de Solsona, en motiu de la campanya de premis per als clients de les botigues associades, del 7 al 16 de març;
A proposta dels regidors delegats de Desenvolupament local i de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir el que sol·licita.


	Expedient 18/2022. Fira del Trumfo i la Tòfona de Catalunya 2022 – instal·lació atraccions

	Favorable
	Tipus de votació: unanimitat

	Vista la sol·licitud de permís per instal·lar unes atraccions els dies 12 i 13 de març, durant la Fira del Trumfo i la Tòfona de Catalunya 2022;
A proposta dels regidors delegats de Desenvolupament Local i de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir els permisos sol·licitats, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que:
· Pel que fa a la ubicació de les atraccions, haurà de seguir les indicacions de la Policia Local i que la zona ha de quedar sempre neta pel responsable de l'activitat.
· L’Ajuntament de Solsona no facilita la connexió del subministrament de llum elèctrica (que s’haurà de contractar a la companyia subministradora) si no es disposa de grup electrogen. El subministrament d’aigua es pot contractar a l’Ajuntament de Solsona.
· Una vegada muntades les atraccions, cal que s’aporti un certificat emès per un enginyer que acrediti que les atraccions compleixen amb els requisits de seguretat pel seu funcionament i que el seu assentament al terreny és correcte.


	Expedient 389/2022. Fira del Trumfo i la Tòfona de Catalunya 2022 – instal·lació atraccions

	Favorable
	Tipus de votació: unanimitat

	Vista la sol·licitud de permís per instal·lar unes atraccions els dies 12 i 13 de març, durant la Fira del Trumfo i la Tòfona de Catalunya 2022;
A proposta dels regidors delegats de Desenvolupament local i de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir els permisos sol·licitats, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que:
· Pel que fa a la ubicació de les atraccions, haurà de seguir les indicacions de la Policia Local i que la zona ha de quedar sempre neta pel responsable de l'activitat.
· L’Ajuntament de Solsona no facilita la connexió del subministrament de llum elèctrica (que s’haurà de contractar a la companyia subministradora) si no es disposa de grup electrogen. El subministrament d’aigua es pot contractar a l’Ajuntament de Solsona.
· Una vegada muntades les atraccions, cal que s’aporti un certificat emès per un enginyer que acrediti que les atraccions compleixen amb els requisits de seguretat pel seu funcionament i que el seu assentament al terreny és correcte.


	Expedient 435/2022. Fira del Trumfo i la Tòfona de Catalunya 2022 – instal·lació atraccions

	Favorable
	Tipus de votació: unanimitat

	Vista la sol·licitud de permís per instal·lar unes atraccions els dies 12 i 13 de març, durant la Fira del Trumfo i la Tòfona de Catalunya 2022;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir els permisos sol·licitats, un cop pagats els drets corresponents, aportat l'impost sobre activitats econòmiques, l'assegurança de responsabilitat civil, l’alta a la Seguretat Social i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que:
· Pel que fa a la ubicació de les atraccions, haurà de seguir les indicacions de la Policia Local i que la zona ha de quedar sempre neta pel responsable de l'activitat.
· L’Ajuntament de Solsona no facilita la connexió del subministrament de llum elèctrica (que s’haurà de contractar a la companyia subministradora) si no es disposa de grup electrogen. El subministrament d’aigua es pot contractar a l’Ajuntament de Solsona.
· Una vegada muntades les atraccions, cal que s’aporti un certificat emès per un enginyer que acrediti que les atraccions compleixen amb els requisits de seguretat pel seu funcionament i que el seu assentament al terreny és correcte.


ESPORTS
	Expedient 419/2022. Consell Comarcal del Solsonès – Lliga Comarcal de Bitlles Catalanes

	Favorable
	Tipus de votació: unanimitat

	Vista la sol·licitud presentada i subscrita per Neus Ramellat i Riba, tècnica de l'àrea de Joventut i Esports del Consell Comarcal del Solsonès, en què demana autorització per fer dues tirades del circuit individual de la Lliga Comarcal de Bitlles Catalanes al Camp del Serra, els dies 19 i 26 de març de 2022, a partir de les 16.00 hores; també demana poder disposar d'una connexió al subministrament elèctric;
A proposta del regidor delegat d'Esports i de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


PERSONAL
	Expedient 70/2022. Convocatòria C01/2022. Bases per a l’accés d'una plaça de conserge d'instal·lacions esportives (vigilant esportiu) i constitució d’una borsa de treball

	Favorable
	Tipus de votació: unanimitat

	L'Oferta Pública d'Ocupació corresponent a l'exercici de l'any 2021, publicada en el DOGC núm. 8365 de 15 de març de 2021, preveu entre d’altres, el lloc de treball d'un/a conserge d'instal·lacions esportives (vigilant esportiu), com a personal laboral fix.
El regidor delegat d'Esports va emetre informe justificatiu de la necessitat de la convocatòria el 22 de febrer de 2022, pel que es sol·licita l'inici de l’expedient per a la contractació i la redacció de les bases per a la convocatòria del concurs-oposició d'una plaça de conserge d'instal·lacions esportives (vigilant esportiu).
L'article 19 de la Llei 11/2020, de 30 de desembre, de Pressupostos Generals de l'Estat per a l'any 2021, estableix en el seu punt 1 que la incorporació de personal de nou ingrés amb una relació indefinida amb el sector públic es regularà pels criteris assenyalats en l'article i se subjectarà a una taxa de reposició d'efectius del 110% en els sectors prioritaris i del 100% en els altres sectors. Les entitats locals que tinguessin amortitzat el seu deute financer a 31 de desembre de l'exercici anterior tindran un 110% en tots els sectors.
En el punt 6, del mateix article, s'assenyala que no computarà per al límit màxim de taxa: a) El personal que s'incorpori en execució d'ofertes d'ocupació pública d'exercicis anteriors.
I, finalment, en el punt 8.b) es menciona que la validesa de la taxa autoritzada estarà condicionada, d'acord amb l'article 70 del EBEP, a què la convocatòria de les places es publiqui al Diari Oficial de la Província, de la Comunitat Autònoma o, en el seu cas, de l'Estat, en el termini improrrogable de tres anys, a comptar des de la data de la publicació de la Oferta Pública d'Ocupació en el que s'incloguin les places. Com a conseqüència d'això, l'oferta autoritzada es considera consumida una vegada celebrats els processos selectius corresponents, amb independència dels resultats d'aquests processos.
Examinades les bases de la convocatòria en relació amb la selecció de personal esmentada i de conformitat amb l'article 21.1.g) de la Llei 7/1985, de 2 d'abril, reguladora de les bases del règim local;
A proposta de l’Alcaldia i dels regidors delegats d'Hisenda i Administració i d'Esports,
La Junta de Govern Local, en virtut de les facultats que té delegades per Decret d’Alcaldia 339/2021, de 4 d'octubre, i per unanimitat dels assistents, acorda:
Primer. Aprovar les bases de convocatòria per a l’accés, mitjançant concurs oposició, d'una plaça de conserge d'instal·lacions esportives (vigilant esportiu) i constitució d’una borsa de treball (codi de convocatòria C01/2022), que es transcriuen en forma d’annex.
Segon. Convocar les proves selectives per a la cobertura de la plaça vacant esmentada, comunicant-ho a l’Escola d’Administració Pública de Catalunya per tal que designi els membres que han de formar part de l'òrgan de selecció de la convocatòria citada.
Tercer. Publicar la convocatòria, juntament amb el text íntegre de les bases reguladores de les proves selectives, en el Butlletí Oficial de la Província de Lleida, en el Diari Oficial de la Generalitat de Catalunya i en la pàgina web d’aquest Ajuntament.
Quart. Una vegada constituïda la borsa de treball que regulen aquestes bases, deixà sense efecte la borsa que s’aprovà el dia 29 d’octubre de 2018, amb la convocatòria C05/2018.
Annex
«Bases reguladores de la convocatòria per proveir una plaça de conserge d'instal·lacions esportives (vigilant esportiu) com a personal laboral fix, per torn lliure i constitució d'una borsa de treball
Primera. Objecte de la convocatòria
És objecte de les bases presents la provisió d'una plaça de conserge d'instal·lacions esportives (vigilant esportiu) com a personal laboral fix, per torn lliure i constitució d’una borsa de treball, que s’inclou en l'Oferta Pública d'Ocupació corresponent a l'exercici de l'any 2021, publicada en el DOGC núm. 8365 de 15 de març de 2021.
Les característiques de la plaça de vigilant esportiu són:
Codi de la convocatòria: C01/2022
Denominació del lloc: conserge d’instal·lacions esportives (vigilants esportius)
Naturalesa: personal laboral fix
Grup de classificació: AP
Jornada: completa
Horari: segons calendari de torns del servei
Complement destí anual: CD10 - 3.365,04 €
Complement específic anual: 8.313,62 €
Salari base anual: 8.576,26 €
Titulació exigible: certificat d'escolaritat
Sistema selectiu: concurs-oposicions
Núm. de vacants: 1.
Funcions encomanades:
· Atendre el públic personalment i telefònicament en tot allò que sigui de la seva competència derivant a altres serveis o administracions en cas necessari.
· Vigilar els diferents punts de les instal·lacions i custodiar els seus equipaments  i material.
· Encarregar-se de l'obertura i tancament de les instal·lacions, així com de la custòdia de les seves claus.
· Vetllar pel compliment per part dels usuaris de la normativa vigent i els reglaments interns de les diferents instal·lacions.
· Fer el seguiment del material utilitzat pels usuaris de les instal·lacions, comprovar el seu estat, reposant-lo si cal.
· Realitzar tasques de neteja de les instal·lacions (escombrar i netejar magatzems, sales, etc.). En el cas de la piscina, això inclou fer l’anàlisi dels paràmetres de clor i pH de les piscines cada hora.
· Realitzar trasllats de material i mobiliari, així com tasques senzilles de manteniment, conservació i reparació d'instal·lacions i equipaments, com ara arreglar penjadors, canviar bombetes i fluorescents, etc.
· Tenir cura del manteniment d'elements com la calefacció, instal·lacions elèctriques, de gas, etc. i informar els responsables del seu manteniment de les anomalies detectades.
· Recollir i distribuir documentació i correspondència interna.
· Vetllar per la seguretat i salut en el seu lloc de treball, utilitzant adequadament els equips relacionats amb la seva activitat, d'acord amb els procediments establerts i la normativa vigent en matèria de prevenció de riscos laborals.
· I, en general, altres funcions de caràcter similar que li siguin assignades.
Aquesta plaça està vinculada a la provisió i funcions de lloc de treball de conserge d’instal·lacions esportives establert a la relació de llocs de treball de l'Ajuntament de Solsona (fitxa núm. 15).
Les bases també regulen la constitució d'una borsa de treball per a poder atendre les possibles baixes de personal i necessitats conjunturals d'aquesta categoria, que es produeixin en aquest lloc de treball quan es consideri que aquestes no poden ser assumides pels recursos propis de la Corporació.
Segona. Condicions d'admissió d'aspirants
Per formar part en les proves de selecció, serà necessari reunir els requisits establerts en l'article 56 del Text Refós de la Llei de l'Estatut Bàsic de l'Empleat públic, aprovat per Reial decret Legislatiu 5/2015, de 30 d'octubre:
a) Tenir la nacionalitat espanyola sense perjudici del que es disposa en l'article 57 del text refós de la Llei de l'estatut bàsic de l'empleat públic, aprovat per Reial decret legislatiu 5/2015, de 30 d'octubre.
b) Posseir la capacitat funcional per a l'acompliment de les tasques.
c) Tenir complerts els 16 anys i no excedir, si escau, de l'edat màxima de jubilació forçosa. Només per llei podrà establir-se una altra edat màxima, diferent de l'edat de jubilació forçosa, per a l'accés a l'ocupació pública.
d) No haver estat separat mitjançant expedient disciplinari del servei de qualsevol de les Administracions Públiques o dels òrgans constitucionals o estatutaris de les Comunitats Autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per exercir funcions similars a les quals exercien en el cas del personal laboral, en el qual hagués estat separat o inhabilitat. En el cas de ser nacional d'un altre Estat, no trobar-se inhabilitat o en situació equivalent ni haver estat sotmès a sanció disciplinària o equivalent que impedeixi, en el seu Estat, en aquests termes l'accés a l'empleat públic.
e) Estar en possessió del certificat d'escolaritat en el moment de la presentació d’instàncies. En cas de titulacions obtingudes a l’estranger hauran d’acompanyar-se de l’ordre ministerial de reconeixement de títol expedit, de conformitat amb la normativa reguladora de l’homologació i consolidació de títols i estudis estrangers.
f) No estar inhabilitat/da per sentència ferma per a l’exercici de les funcions públiques ni estar o haver estat separat/da en ferm, mitjançant expedient disciplinari, del servei de qualsevol administració pública.
g) No patir cap malaltia o situació física i/o psíquica que impedeixi el normal desenvolupament i exercici de les funcions corresponents i complir les condicions necessàries per exercir les funcions que dins el cos i l’escala li poden ésser encomanades, d’acord amb el que s’estableixi legalment.
h) Estar en possessió de coneixements de nivell elemental (B1) de català de la Secretaria de Política Lingüística de la Generalitat de Catalunya o dels reconeguts per aquesta com a equivalents, mitjançant la presentació del certificat acreditatiu corresponent o la superació de la prova prevista a la base sisena.
i) De conformitat amb el que estableix l’article 6 del Decret 389/1996, de 2 de desembre, per al qual es regula l’accés dels ciutadans dels estats membres de la Unió Europea a la funció pública els aspirants que no tinguin la nacionalitat espanyola han d’acreditar el coneixement de la llengua castellana, tant en l’expressió oral com a l’escrita.
Resten exempts de fer aquesta prova les persones que hagin acreditat documentalment, i en el termini de presentació de sol·licituds d’aquesta convocatòria, estar en possessió d’un certificat conforme han cursat la primària, la secundària i el batxillerat a l’Estat espanyol; del diploma superior d’espanyol com a llengua estrangera que estableix el Reial decret 862/1988, de 20 de juliol, modificat i completat pel Reial decret 1/1992, de 10 de gener, o certificació acadèmica que acrediti haver superat totes les proves adreçades a l’obtenció d’aquest, o del certificat d’aptitud en espanyol per a estrangers expedit per l’escola oficial d’idiomes.
j) Certificat negatiu de delictes de naturalesa sexual. Aquest certificat es pot presentar amb la documentació quan sigui requerida la persona per a la seva contractació o bé es pot presentar el consentiment per a què l'Ajuntament l'adjunti a l'expedient que es consultarà de forma prèvia a la contractació.
En cas que no sigui negatiu implica la impossibilitat de contractar la persona aspirant.
Tots els requisits s’han de complir el darrer dia de presentació de sol·licituds.
Tercera. Sol·licituds
1. Els/les aspirants que desitgin prendre part en el procés selectiu hauran de presentar en la forma que determina l’article 16, apartat 4, de la Llei 39/2015 d’1 d’octubre de procediment administratiu comú de les administracions públiques:
a) Al registre electrònic de l’Ajuntament de Solsona, que trobareu a l’adreça: https://solsona.eadministracio.cat/catalog/tw/fc3a482b-79d8-482e-986f-eae3f2be3b4c
b) A les oficines de Correus.
c) A les oficines diplomàtiques o oficines consulars d’Espanya a l’estranger.
d) A les oficines d’assistència en matèria de registres.
e) Presencialment al Registre General de l’Ajuntament de Solsona (carrer del Castell, 20, 25280 Solsona, telèfon 973480050, horari: dilluns de 8.30 a 19.00 hores, i de dimarts a divendres de 8.30 a 14.30 hores).
En el cas que la sol·licitud es presenti en alguna de les formes previstes en els apartats b), c) i d), s’haurà de trametre via fax (973482361) o via correu electrònic (recursos_humans@ajsolsona.cat) còpia de la sol·licitud degudament registrada.
2. El termini per a la presentació d’instàncies és de 20 dies hàbils comptats a partir de l’endemà de la publicació de l’anunci de la convocatòria al Diari Oficial de la Generalitat de Catalunya. Les bases es publicaran al Butlletí Oficial de la Província de Lleida, al tauler d’edictes de l’Ajuntament i a la pàgina web municipal https://www.ajsolsona.cat/ca/l-ajuntament/ofertes-laborals.
3. Els/les aspirants han de satisfer la taxa de participació en concurs per places de l’Ajuntament de Solsona, que és de 20,00 €, a la tresoreria municipal (IBAN ES60 2100 0081 9902 0000 0425), d’acord amb l’establert a l’ordenança fiscal núm. 10 que regula la taxa per expedició de documents administratius (annex punt 3. i) participació concursos o concursos oposició plaça personal) Es bonificarà als aspirants que acreditin ser DONO (demanant d’ocupació no ocupat). Aquest requisit serà validat per l’Ajuntament prèvia consulta al SOC.
4. Per ser admès/a en les proves selectives, a la sol·licitud s’ha de manifestar que es reuneixen totes i cadascuna de les condicions exigides a la base segona de la convocatòria han d’anar acompanyades de:
· currículum vital de l’aspirant degudament actualitzat, data i signat
· fotocòpia del DNI
· fotocòpia del títol acadèmic exigit que es sol·licita com a requisit d’accés o resguard d’haver abonat els drets per a la seva expedició
· document oficial que acrediti estar en possessió del nivell de català requerit, o superior, d’acord amb el Decret 161/2002, d’11 de juny
· en el cas d’aspirants que no tinguin la nacionalitat espanyola, fotocòpia de l’acreditació del coneixement de llengua castellana, segons el què s’estableix al punt i) de la base segona
· certificat de delictes de naturalesa sexual (en cas que no s'aporti el certificat sol·licitat, les persones aspirants podran presentar una declaració jurada o promesa de no haver estat condemnats per sentència ferma autoritzant l'Ajuntament de Solsona a comprovar la veracitat de la declaració)
· documentació acreditativa dels mèrits que s’al·leguin per a la fase de concurs (fotocòpia dels títols en el cas de cursos de formació, i informe de vida laboral en el cas d’experiència). La documentació acreditativa dels mèrits al·legats s’haurà de presentar dins el termini de presentació de sol·licituds. En cas contrari, no podrà ser valorada pel tribunal la qualificació i serà declarada extemporània.
· document acreditatiu d’haver satisfet la taxa de participació en el concurs per places de l’Ajuntament de Solsona, que és de 20,00 €, a la tresoreria municipal, o acreditació de ser DONO (demanant d’ocupació no ocupat).
Amb la presentació de la sol·licitud l’aspirant dona el seu consentiment al tractament de les dades de caràcter personal que són necessàries per prendre part en la convocatòria i per a la resta de tramitació del procés selectiu, així com la publicitat d’aquestes dades, d’acord amb la normativa vigent. Per exercir els drets d’accés, oposició, rectificació i cancel·lació els/les aspirants hauran de dirigir-se a l’Ajuntament de Solsona, carrer del Castell, 20 (25280) Solsona.
En relació a les persones amb discapacitat podran demanar en la instància l’adaptació i l’adequació del temps i mitjans per a la realització de les proves previstes en les bases de convocatòria, sempre que aquesta no impliqui una modificació exorbitant en el context de l’organització o sigui incompatible amb el contingut del lloc i el servei públic que s’ha de prestar. Abans de realitzar la primera prova hauran de presentar un dictamen vinculant de les seves condicions psíquiques i físiques o sensorials, expedit per l’equip multi professional competent. El Tribunal decidirà sobre les peticions d’adaptacions i adequacions que s’efectuïn.
Les dades corresponents al domicili, telèfon i adreça electrònica que figurin a la sol·licitud es consideraran com les úniques vàlides a efectes de notificacions. Seran responsabilitat exclusiva de les persones aspirants els errors en la seva consignació i la comunicació a l'Ajuntament de Solsona de qualsevol canvi d'aquestes.
A l'efecte d'admissió de les persones aspirants es tindran en compte les dades que aquestes facin constar a la sol·licitud, sense perjudici que en qualsevol moment l'autoritat convocant o el Tribunal de selecció pugui requerir-los l'acreditació dels requisits necessaris quan cregui que hi ha inexactituds o falsedats en les que hagin pogut incórrer les persones aspirants.
Els mèrits insuficientment acreditats no seran valorats. Es podran sol·licitar altres aclariments i/o documentació que el tribunal consideri necessaris per a la correcta valoració dels mèrits al·legats en qualsevol fase del procés selectiu. Tota la documentació que es presenti en llengua estrangera, perquè pugui ser valorada, ha d’anar acompanyada de la corresponent traducció jurada.
El Tribunal podrà sol·licitar els aclariments i/o documentació que consideri necessaris per a la verificació dels requisits i/o per la correcta valoració dels mèrits al·legats. Això és podrà dur a terme en qualsevol fase del procés selectiu.
Quarta. Llista d'aspirants
Un cop finalitzat el termini de presentació de sol·licituds, l'Alcaldia dictarà resolució en el termini de màxim d’un mes, declarant aprovada la llista provisional d'admesos i exclosos. En la resolució esmentada també es determinarà la composició del Tribunal i suplents, i el lloc, la data i l’hora de començament dels exercicis. La crida per a posteriors exercicis, si és el cas, es publicarà a la pàgina web de l’Ajuntament.
Aquesta resolució incorporarà un llistat amb nom i cognoms complets d’acord amb la Llei 3/2018 de 5 de desembre de Protecció de dades personals i garantia dels drets digitals, i quatre xifres numèriques del DNI d’acord amb la Disposició Addicional setena de l’esmentada Llei i d’acord amb la Instrucció dictada per l’Agència Catalana de Protecció de Dades (APDCAT) de data 4 de març de 2019 o altres que dicti posteriorment. Aquesta serà també la identificació de la resta d’anuncis i publicacions d’aquest procés selectiu.
La resolució es publicarà al web municipal https://www.ajsolsona.cat/ca/l-ajuntament/ofertes-laborals.
L’esmentada resolució també concedirà un termini de 10 dies hàbils per a esmenes o reclamacions possibles.
Les errades materials de fet es podran esmenar en qualsevol moment, d’ofici o a petició de les persones interessades. Les al·legacions presentades seran resoltes en el termini màxim de quinze dies, transcorregut el qual, sense que s’hagi dictat resolució, les al·legacions s’entendran desestimades i es considerarà elevada a definitiva la llista d’aspirants admesos i exclosos i no caldrà tornar a publicar-la.
Cinquena. Tribunal qualificador
El tribunal qualificador es constituirà de la manera següent:
President:
-El tècnic d’esports de l’Ajuntament (titular)
-La interventora de l’Ajuntament (suplent)
Vocals:
-Un/a representant de l'Escola d'Administració Pública de Catalunya o el/la seu/va suplent
-La tècnica de Cultura de l’Ajuntament (titular)
-Una administrativa de l’Ajuntament (suplent)
Secretària:
-La secretària de l’Ajuntament (titular)
-La tècnica d’administració general de l’àrea de Secretaria l’Ajuntament (suplent)
Per a la constitució vàlida del tribunal i per a la seva actuació adequada a efectes de celebració de sessions, deliberacions i presa d’acords es requerirà la presència de la majoria dels seus membres, siguin titulars o suplents. La secretària actuarà amb veu però sense vot.
En el cas que es produeixi un empat en les decisions del tribunal, el/la president/a podrà fer ús del vot de qualitat per desfer-ho.
El tribunal podrà disposar la incorporació d’assessors especialistes per a totes o alguna de les proves, els quals es limitaran a l’exercici de les seves especialitats tècniques per a totes o algunes de les proves, actuaran amb veu però sense vot per debatre, en les sessions del tribunal, les qüestions que se’ls sotmetin relatives a les matèries de la seva competència.
Les persones membres dels tribunals qualificadors han d’abstenir-se quan en elles concorrin les circumstàncies que preveuen els articles 23 de la Llei 40/2015, d’1 d’octubre de RJSP. Les persones aspirants poden recusar-les quan concorri qualsevol de les circumstàncies de l’article 24 de la mateixa norma.
El tribunal queda facultat per resoldre els dubtes que es presentin i prendre els acords necessaris per al bon ordre de les proves en tot allò que no preveuen aquestes bases. També resoldrà les al·legacions que li siguin plantejades.
Els membres del tribunal i el personal tècnic de suport meritaran, si escau, les indemnitzacions i assistències que mereixin per raó del servei, d’acord amb el Reial decret 462/2002, de 24 de maig, sobre indemnitzacions per raó de servei.
Sisena. Procés de selecció
El procediment de selecció serà el de concurs-oposició i constarà de dues fases, la fase d’oposició i la fase de concurs.
Els aspirants seran convocats en crida única, sent exclosos de l’oposició els qui no compareguin, excepte causa de força major degudament acreditada i lliurement apreciada pel tribunal.
En qualsevol moment el tribunal podrà requerir els opositors per a què acreditin la seva personalitat.
Els candidats hauran d’acudir proveïts del DNI o, en defecte d’això, passaport o permís de conduir.
6.1 Fase oposició.
1r exercici: coneixement de la llengua catalana
Exercici de caràcter obligatori i eliminatori. Consisteix en la realització d'exercicis de coneixements sintàctics i de comprensió de la llengua catalana equivalents al nivell intermedi de català (B1) de la Direcció General de Política Lingüística i, si s'escau, en la realització d'una entrevista amb una persona experta que permeti valorar-ne els coneixements orals.
Queden exempts de realitzar aquesta prova els i les aspirants que acreditin documentalment, dins el termini de presentació de les sol·licituds, posseir el certificat de nivell elemental de català (B1) de la Direcció General de Política Lingüística o equivalent amb la normativa vigent i aquells aspirants que es trobin en els supòsits d'exempció establerts a la base 5 de les Bases generals. Els/les aspirants que vulguin ser declarats exempts cal que ho facin constar expressament en la sol·licitud.
Per realitzar aquestes proves, el tribunal ha de comptar amb l'assessorament de persones tècniques especialitzades en normalització lingüística.
La qualificació dels/les aspirants en aquest exercici serà la d'apte o no apte.
2n exercici: prova teòrica (màxim 10 punts)
Exercici de caràcter obligatori i eliminatori. Consistirà en respondre per escrit en un termini màxim de 40 minuts, un qüestionari tipus test, consistent en 20 preguntes amb respostes alternatives, relacionades amb el temari que s'acompanya com a Annex.
Aquest exercici es puntuarà de 0 a 10 punts i s'haurà de treure un mínim de 5 punts per superar l'exercici. La fórmula que s'aplicarà per a la correcció d'aquest exercici serà la següent: cada pregunta valdrà 0,5 punts, i les no contestades i les incorrectes no puntuen ni resten.
Quedaran eliminades les persones aspirants que obtinguin una qualificació inferior a 5 punts.
3r exercici: entrevista (màxim 5 punts)
Aquest exercici el realitzaran com a màxim 15 persones que es correspondran a les 15 millors puntuacions que resultin del segon exercici d'aquestes bases. En cas d'empat en la posició número 15 la realitzaran les persones aspirants que es trobin en aquella posició. La resta d'aspirants no continuaran el procés selectiu.
Exercici de caràcter obligatori i no eliminatori. L'objectiu de l'entrevista serà valorar les competències professionals de les persones aspirants. Es desenvoluparà mitjançant una anàlisi del currículum personal amb els aspirants, en relació a les competències següents:
· Adaptació: capacitat d'adaptar la conducta a situacions (procediments, funcions, només noves en l'àmbit laboral a partir de les directius de l'àrea/servei).
· Organització del treball: capacitat d'establir de manera autònoma objectius i terminis per a la realització de les tasques, tot definint les prioritats de treball dins del seu àmbit i assegurant-se que s'hagi obtingut la qualitat del treball esperada i s'hagin dut a terme totes les actuacions previstes.
· Orientació als usuaris interns i externs: capacitat per percebre i identificar les necessitats dels usuaris i comandaments, establint una relació comunicativa oberta i fluida i mostrant interès per conèixer el seu nivell de satisfacció.
La qualificació màxima d'aquest exercici serà de 5 punts.
6.2 Fase concurs (màxim 13 punts).
Es procedirà a la valoració dels mèrits només d’aquelles persones que hagin resultat aptes a la fase d’oposició.
Tots els mèrits puntuables caldrà acreditar-los documentalment en el moment de la presentació de la sol·licitud per prendre part al concurs-oposició.
Per a la valoració dels mèrits:
· L'acreditació de l'experiència professional en les administracions o empreses del sector públic s'ha d'acreditar mitjançant certificació de l'òrgan competent amb indicació expressa de l'escala i subescala o categoria professional desenvolupada, funcions, període de temps, data de finalització, règim de dedicació i experiència adquirida.
· Informe de vida laboral actualitzat (cal que s'acompanyi dels contractes de treball per poder valorar la categoria).
· Fotocòpia dels contractes o nomenaments que acreditin la seva experiència professional (cal acreditar la finalització del contracte/nomenament per computar el termini).
· Fotocòpia dels títols que acreditin la seva formació.
Únicament accediran a la fase de concurs els aspirants que superin la d'oposició.
El tribunal valorarà els mèrits al·legats i acreditats documentalment pels aspirants dins el període de presentació de sol·licituds, d'acord amb el barem següent:
A. Experiència laboral en servei de vigilant esportiu (tant en l’administració pública com en el sector privat), fins a un màxim de 5 punts:
· Per haver desenvolupat a qualsevol de les administracions públiques les tasques de les mateixes característiques de la plaça convocada: es puntuarà a raó de de 2 punts per 365 dies treballats.
· Per haver desenvolupat tasques de les mateixes característiques de la plaça convocada a l'empresa privada: es puntuarà a raó d'1 punt per 365 dies treballats.
La puntuació s'entén a jornada completa i s'haurà d'aplicar l'equivalència a jornada parcial si la jornada que s'acredita és parcial.
B. Titulació acadèmica superior a la requerida, fins a un màxim de 3 punts:
Titulació
Puntuació
Graduat d'educació secundària o equivalent
1 punt
Batxillerat o equivalent
2 punts
Grau universitari
3 punts
C. Formació professional, fins a un màxim de 4 punts:
Formació relacionada amb tasques a desenvolupar
Puntuació
Per cada curs de 8 a 25 hores
0,15 punts
Per cada curs de 26 a 50 hores
0,25 punts
Per cada curs de 51 a 100 hores
0,50 punts
Per cada curs de durada superior a 100 hores
0,75 punts
Els/les aspirants han d'acreditar documentalment la durada en hores dels cursos al·legats per a què es puguin valorar.
D. Per acreditacions de competències en tecnologies de la informació i la comunicació (en cas de presentar els dos nivells, només es puntuarà el nivell més alt), fins a un màxim d'1 punt.
ACTIC
Puntuació
Nivell 1 - Certificat bàsic ACTIC
0,50 punts
Nivell 2 - Certificat mitjà ACTIC
1 punt
Setena. Qualificacions dels i les aspirants i proposta d’aspirant i nomenament
Un cop finalitzada la qualificació de les persones aspirants, el Tribunal farà pública en el tauler d’edictes de l’Ajuntament i al web municipal la relació d’aprovats/des per ordre de puntuació final. La persona que hagi obtingut la puntuació més alta serà la proposada pel Tribunal a l’òrgan competent per a la seva contractació.
L’alcaldia aprovarà el decret de contractació de l'aspirant proposat/da pel Tribunal en el termini d’un mes i ho notificarà als interessats. Una vegada efectuada aquesta notificació, el/la aspirant proposat/da haurà d’incorporar-se al servei de l’Ajuntament en el moment en què hi sigui requerit/da, i en un termini màxim d’1 mes des de la data del decret de contractació.
En el cas que cap dels/les aspirants superi el procés selectiu, el tribunal qualificarà deserta la convocatòria.
El/la aspirant proposat/da haurà de presentar-se a l’Ajuntament, dins del termini de 5 dies naturals des que es faci pública la relació de persones aprovades a què es refereix la base anterior, els documents acreditatius de les condicions per prendre part a la proves que s’exigeixen a la base segona, i que són:
· Fotocòpia del DNI o del document equivalent d’altres països.
· Justificació del títol exigit.
· Declaració jurada o promesa de no haver estat separat/da del servei de cap administració pública per expedient disciplinari o per sentència ferma, així com de no incórrer en cap causa d’incapacitat o incompatibilitat establerta a les lleis i reglaments, i de no trobar-se en situació d’inhabilitació per a l’exercici de les funcions públiques.
· Els/les aspirants de nacionalitat d’algun estat membre de la unió europea o país amb conveni subscrit amb ella i ratificat per Espanya hauran de presentar documentació certificada per les autoritats competents del seu país d’origen amb acreditació de no estar sotmès a sanció disciplinària o condemna penal que impedeixi, al seu estat, l’accés a la funció pública.
· Certificat mèdic expedit pel/per la metge/ssa de capçalera de no patir malaltia o defecte físic o psíquic que impossibiliti el normal exercici de la funció.
· Les persones aspirants discapacitades que hagin estat proposades han d'aportat un certificat de l'equip multi professional oficial de valoracions de disminucions, que acrediti el tipus i grau de discapacitat que presenta, així com la capacitat funcional de la persona aspirant per al desenvolupament de les tasques pròpies de la plaça a proveir.
Si, dins del termini establert per a la incorporació l'aspirant proposat/da no presenta la documentació, no reuneix els requisits exigits, no podrà ser incorporat i es passarà a la persona següent en ordre de la Borsa, i quedaran anul·lades totes les seves actuacions, sens perjudici de la responsabilitat en què puguin haver incorregut per falsedat.
Fins que es formalitzi el contracte i s’incorpori al lloc de treball corresponent, l’aspirant no tindrà dret a percepció econòmica.
El règim de contractació serà el corresponent a personal laboral fix.
Període de prova. S’estableix un període de prova d'un mes, finalitzat el qual, en cas de no superar-se, suposarà l’extinció de la relació laboral amb l’ajuntament. Les possibles situacions d'incapacitat temporal interrompran el còmput del període.
El/la seu superior jeràrquic emetrà un informe respecte la superació del procés. Aquest informe s'haurà d'emetre en el termini màxim de cinc dies hàbils abans de la finalització del període de prova. En el cas que s'informi que la persona és idònia es farà constar a l'expedient. En el cas que s'informi que la persona no és idònia, es resoldrà el contracte sense cap dret a indemnització.
Vuitena. Constitució d’una borsa d’ocupació
Es constituirà una borsa d’ocupació amb les persones que superin el procés de selecció i no resultin contractats, a fi que pugui ser utilitzada en futures crides que poguessin resultar necessàries per cobrir vacants temporalment degudes a baixes per malaltia, maternitat, etc. La borsa serà ordenada segons la puntuació obtinguda.
L'ordre de borsa i de crida serà d'acord amb la major puntuació obtinguda al concurs oposició. En el cas d'empat en les puntuacions es realitzarà un sorteig per establir la prelació en l'ordre de crida en què quedarà constituïda la borsa.
La renúncia a un lloc de treball ofert suposarà la passada de l’aspirant a l’últim lloc de la borsa d’ocupació, tret que concorri una de les següents circumstàncies:
· Part, baixa per maternitat o situacions assimilades.
· Malaltia greu que impedeixi l’assistència al treball, sempre que s’acrediti degudament.
· Exercici de càrrec públic representatiu que impossibiliti l’assistència al treball.
L’integrant de la borsa que obtingui un contracte de treball causarà baixa en la borsa i, una vegada que finalitzi el seu contracte de treball amb l’Ajuntament, tornarà a causar alta en la borsa d’ocupació en el lloc de treball d’aquesta que li correspongui en relació amb els punts obtinguts.
Aquesta borsa d’ocupació tindrà una vigència màxima de dos anys.
La crida es farà per telèfon i correu electrònic, segons les dades facilitades pels aspirants, i el termini per respondre a la crida serà de 24 hores; en cas contrari, s’entendrà la renúncia.
Novena. Incidències i impugnacions
El tribunal queda facultat per resoldre els dubtes que es presentin i per prendre els acords que calgui per garantir el funcionament correcte del procés selectiu.
Contra el resultat de les proves, la seva puntuació definitiva i la resolució declarant la relació d'aprovats/des podrà interposar-se recurs d'alçada davant l'Alcaldia en el termini d'un mes i amb els efectes prevists en els articles 121 i 122 de la LPAC.
En el no previst a les bases serà d'aplicació el Decret legislatiu 1/1997, de 31 d'octubre, pel qual s'aprova la Refundació en un text únic de la Llei de la funció pública de l'administració de la Generalitat de Catalunya, el Decret 214/1990, de 30 de juliol, pel qual s'aprova el Reglament del personal al servei de les entitats locals, el Text refós de la Llei de l'estatut bàsic de l'empleat públic, aprovat pel Reial decret legislatiu 5/2015, de 30 d'octubre, el Text refós de la Llei municipal i de règim local de Catalunya aprovat pel Decret legislatiu 2/2003, de 28 d'abril, la Llei 7/1985, de 2 d'abril, de bases del règim local, el Text refós de les disposicions legals vigents en matèria de règim local aprovat pel Reial decret legislatiu 781/1986, de 18 d'abril, i el Text refós de la Llei de l'estatut dels treballadors, aprovat per Reial decret legislatiu 2/2015, de 23 d'octubre.
Desena. Recursos
Contra les resolucions definitives i els actes de tràmit de l’Alcaldia o de la Junta de Govern Local, si aquests actes decideixen directament o indirectament el fons de l’assumpte, determinen la impossibilitat de continuar el procés selectiu, o produeixen indefensió o perjudici irreparable a drets i interessos legítims, les persones interessades podran interposar, potestativament, recurs de reposició en el termini d’un mes a comptar a partir de l’endemà de la seva publicació o notificació, davant de l’Alcaldia o la Junta de Govern Local, depèn de quin sigui el cas, o bé recurs contenciós administratiu d’acord amb l’article 46 de la Llei 29/1988, de 13 de juliol, reguladora de la jurisdicció contenciosa administrativa, en el termini de dos mesos a comptar a partir de l’endemà de la seva publicació o notificació, davant el Jutjat contenciós administratiu de Lleida.
Contra les resolucions definitives i els actes de tràmit del tribunal, si aquests últims decideixen directament o indirectament el fons de l’assumpte, determinen la impossibilitat de continuar el procés selectiu, o produeixen indefensió o perjudici irreparable a drets i interessos legítims, les persones interessades podran interposar en el termini d’un mes, a comptar a partir de l’endemà de la seva publicació o notificació, recurs d’alçada davant de l’Alcaldia.
Annex
1. Els òrgans de govern municipals.
2. Drets i deures del personal de l'administració local.
3. Equipaments esportius del municipi de Solsona. Oferta esportiva i entitats esportives del municipi de Solsona.
4. Organització i funcionament d'un equipament esportiu.
5. Funcions i tasques d'un lloc de conserge d’instal·lacions esportives.
6. Elements bàsics de l'atenció al públic.
7. El manteniment preventiu i correctiu de les instal·lacions esportives.
8. Eines i materials d'ús ordinari per tasques de petit manteniment.
9. Riscos laborals: Normes bàsiques de seguretat i higiene que ha de tenir en compte un/a conserge.
10. El coneixement del municipi de Solsona: carrers, places, equipaments, municipals i activitats de renom que s'hi porten a terme."


	Expedient 396/2022. Ajuntament de Navarcles – designació membre tribunal qualificador

	Favorable
	Tipus de votació: unanimitat

	Vista la sol·licitud presentada per l'Ajuntament de Navarcles, en què demana col·laboració per poder designar una persona com a vocal al tribunal del procés de selecció d’una plaça de tècnic/a de Cultura i Joventut mitjançant el sistema d’oposició lliure, amb constitució de borsa de treball;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda nomenar la tècnica de Cultura de l'Ajuntament de Solsona, Miriam Montraveta i Rodríguez, com a vocal al tribunal pel procés de selecció d’una plaça de tècnic/a de Cultura i Joventut mitjançant el sistema d’oposició lliure, amb constitució de borsa de treball a l'Ajuntament de Navarcles.


	Expedient 375/2022. Permís per formació

	Favorable
	Tipus de votació: unanimitat

	Vista la sol·licitud de data 25 de febrer de 2022, registre d'entrada 2022-E-RE-272, presentada per un treballador municipal, en què sol·licita permís per formació per fer el curs "Diploma de Postgrau en Dinamització d'Espais Comercials Urbans", organitzat per la Universitat de Girona, que s'impartirà en modalitat en línia des del 18 de març al 28 d'octubre de 2022, els dimarts de 16.00 a 18.00 hores i els divendres de 16.00 a 19.00 hores, amb un total de 64 hores i un cost de 1.050,00 €;
Vist el que estableix el pacte-conveni de l'Ajuntament de Solsona a l'article 10;
A proposta del regidor delegat d'Administració,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda autoritzar les hores de formació coincidents amb la jornada laboral fins a un màxim de 40 hores anuals i comunicar al sol·licitant que l'Ajuntament no assumirà el cost del curs. Cal registrar al sistema de control horari una incidència de formació a l'inici de la sessió i una sortida a l'hora que acabi. Una vegada finalitzada la formació caldrà fer arribar el certificat corresponent.


	Expedient 441/2022. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal, en què sol·licita permís per formació per assistir al "Curs d'Improvisació acordió amb Javier Lopez Jaso", organitzat per l'Associació Catalana d'Acordionistes i l'Escola d'Acordió de Lleida, que s'impartirà en modalitat presencial el dia 12 de març de 2022 al Teatre l’Escorxador de Lleida amb una durada de 5.45 hores més un concert final i que té un cost de 20,00 €;
Vist que la treballadora municipal, té autoritzades fins el dia d'avui un total de 13,25 hores de formació;
Vist el que estableix el pacte-conveni de l'Ajuntament de Solsona a l'article 10;
A proposta de la regidora delegada d'Educació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada, autoritzar el cost del curs i les hores de formació d'assistència al curs no coincidents amb la jornada laboral. Cal registrar al sistema de control horari una incidència de formació a l'inici de la sessió i una sortida a l'hora que acabi. Una vegada finalitzada la formació caldrà fer arribar el certificat corresponent.


	Expedient 447/2022. Permís per formació

	Favorable
	Tipus de votació: unanimitat

	Vista la sol·licitud de data 7 de març de 2022 presentada per un treballador municipal, en què sol·licita permís per formació per assistir a un taller sobre l'emmanillament organitzat per l'Institut de Seguretat Pública de Catalunya, que s'impartirà en modalitat presencial el dies 15 i 16 de març de 2022, amb un total de 8 hores i un cost de 48,00 €;
Vist que s'ha revisat a l'Institut de Seguretat Pública de Catalunya el curs proposat i el termini de presentació de sol·licituds va finalitzar el passat dia 28 de febrer de 2022;
Vist el que estableix el pacte-conveni de l'Ajuntament de Solsona a l'article 10;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda desestimar la sol·licitud presentada ja que el termini d'inscripció al curs va acabar el dia 28 de febrer de 2022.


	Expedient 448/2022. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal, en què sol·licita permís per formació per assistir a les XXVI Jornades de les oficines de turisme de Catalunya, organitzades per l'Agència Catalana de Turisme juntament amb l'Ajuntament de Puigcerdà, que s'impartiran en modalitat presencial els dies 24 i 25 de març de 2022, a Puigcerdà;
Vist que les jornades tenen un cost d'inscripció de 30,00 €, juntament amb les despeses de pernocta i desplaçament;
Vist que les jornades tenen una durada de 15 hores distribuïdes els dies 24 i 25 de març de 2022 i la jornada dels dies 24 i 25 de març de la treballadora és d'un total de 10 hores;
Vist el que estableix el pacte-conveni de l'Ajuntament de Solsona a l'article 10;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret de l'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada, autoritzar el costos de la inscripció a la jornada i les despeses de pernocta i desplaçament i les 15 hores d'assistència a les jornades com a hores de formació. Cal registrar al sistema de control horari una incidència de formació a l'inici de les sessions i una sortida al finalitzar-les. Una vegada finalitzada la formació caldrà fer arribar el certificat corresponent. Les hores d'excés d'horari dels dies 24 i 25 de març s'hauran de compensar durant la mateixa setmana o la següent.


SALUT
	Expedient 442/2022. Il·luminació façana Ajuntament per a la visibilització de l'endometriosi, dia 14 de març

	Favorable
	Tipus de votació: unanimitat

	Vista la sol·licitud en què s’exposa que, a nivell mundial, el mes de març és el mes per a la visualització de l'endometriosi, que té el color groc com a insígnia, per la qual cosa es demana que el dia 14 de març, en què les tres associacions afectades més importants que hi ha a Catalunya promouen una encesa de llums grogues, s'il·lumini de color groc la façana de l'Ajuntament;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


URBANISME
	Expedient 311/2022. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2022/34
Obres a realitzar: reforma de la cambra de bany i la cuina d'un habitatge
Registre d’entrada: 2022-E-RE-243, de 16 de febrer
Pagament de la llicència: 16 de febrer de 2022.


	Expedient 1378/2021. Llicència urbanística – renovació de la maquinaria de fred industrial d’un supermercat, Ctra. de Manresa

	Favorable
	Tipus de votació: unanimitat

	Vista la sol·licitud presentada i subscrita per un supermercat, en què demana llicència d'obres per a dur a terme la renovació de la maquinaria de fred industrial al supermercat, situat a la carretera de Manresa (exp. Mn2022/35);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència sol·licitada amb els condicionants següents:
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i, en particular, allò referent a la neteja i manteniment de la via pública.
· En cas de preveure una ocupació de la via pública a causa de les obres a executar caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local.
· Un cop finalitzades les obres caldrà presentar un certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 2043/2021. Llicència urbanística – instal·lació d'un sistema de captació d'energia solar fotovoltaica d’autoconsum en un habitatge plurifamiliar

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en un habitatge plurifamiliar situat a carrer de la Verge de Fàtima (Mn2022/36);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada amb les condicions següents:
· S'haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions, una vegada finalitzada la instal·lació:
· Certificat de la persona instal·ladora de categoria especialista autoritzada.
· Certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic segons el cas.
· Presentar inscripció a indústria de la modificació de la instal·lació de baixa tensió.
· Una vegada finalitzada la instal·lació s’haurà de presentar un certificat final de la persona instal·ladora de categoria especialista autoritzada i, quan s’escaigui, certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic visat aprovat.
2. Caldrà donar compliment a tota la normativa vigent de seguretat i salut en el treball.
3. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 187/2021. Llicència constitució en règim de propietat horitzontal

	Favorable
	Tipus de votació: unanimitat

	Vista la sol·licitud de llicència per a la constitució en règim de propietat horitzontal a un edifici preexistent situat al carrer del Santuari de Pinós (ref. cadastral 6608701CG7560N0002JF);
Vist l'informe emès pels Serveis Tècnics Municipals de 28 de febrer de 2022, i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència de divisió horitzontal de l’actual finca en les entitats i usos següents:
Entitat 1
Ús
Sup. construïda
Sup. útil
Planta baixa
aparcament
89,88 m2
75.75m2
Entitat 2
Ús
Sup. construïda
Sup. útil
Planta primera
habitatge
145,02 m2
122,72 m2
Entitat 3
Ús
Sup. construïda
Sup. útil
Planta primera
traster
24,49 m2
19,50 m2
Planta segona
habitatge
113,42 m2
96,73 m2
terrassa
-
46,74 m2
Planta tercera
traster
113,42 m2
105,78 m2
balcó
-
1,89 m2
balcó
-
18,97 m2
Planta sota-coberta
traster
19,00 m2
18,00 m2
2. Comunicar al sol·licitant que caldrà actualitzar les dades cadastrals. 


	Expedient 409/2022. Consell Comarcal del Solsonès – projecte per recuperar el testimoni dels deportats del Solsonès als camps nazis

	Favorable
	Tipus de votació: unanimitat

	Atès que s'ha rebut un escrit del Consell Comarcal del Solsonès, en què s'informa del projecte per recuperar el testimoni dels deportats del Solsonès als camps nazis, la primera part del qual consistí en un estudi de recerca i la segona en l'organització d'una jornada cultural de difusió i d'homenatge als deportats;
Vist que hi ha prevista una tercera part, que consistirà en la instal·lació d'una peça memorial de dignificació a la plaça del Consell Comarcal del Solsonès i en la col·locació de 12 plaques "Stolpersteine" (una per cada deportat) en diferents indrets del Solsonès (en funció del municipi on visqué el deportat);
Vist que, en el cas de Solsona, s'ha identificat set deportats, dels quals se'n coneix l'habitatge exactes de tres;
Vist que el Consell Comarcal del Solsonès sol·licita autorització per a la instal·lació d'aquestes llambordes a la via pública, quatre de les quals davant de l'Ajuntament, per als quatre deportats dels quals es desconeix el domicili (Lluís Fornell Call, Miquel Jordana Tarque, Francesc Orriols Cots i Jaume Real Ventura), mentre que les altres tres es col·locarien davant els habitatges dels deportats als espais següents:
· plaça de Sant Joan, 14 (Josep Nosàs Augé)
· carrer de l'Hospital Vell, 1 (Pere Mosella Besora)
· carrer de Sant Roc, 2 (Pedro Frutos Odón).
A proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que s'autoritza la col·locació de les llambordes a la via pública. Pel que fa a la instal·lació d'una peça memorial de dignificació a la plaça del Consell Comarcal del Solsonès, caldrà presentar prèviament la proposta que es vol dur a terme per tal de poder donar la corresponent autorització.


VARIS
	Expedient 214/2022. Celebració matrimoni civil – 21 de març de 2022

	Favorable
	Tipus de votació: unanimitat

	Vista la sol·licitud d’autorització per poder dur a terme el seu casament a la sala d'actes de l’Ajuntament de Solsona el dia 21 de març de 2022,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir l’autorització sol·licitada, un cop pagada la taxa corresponent. La taxa per a la utilització de la sala d'actes de l'Ajuntament, per celebrar un matrimoni civil de dilluns a divendres, és de 103,00 €.


	Expedient 213/2022. Celebració matrimoni civil – 2 de juliol de 2022

	Favorable
	Tipus de votació: unanimitat

	Vista la sol·licitud d’autorització per poder dur a terme el seu casament a la sala d'actes de l’Ajuntament de Solsona el dia 2 de juliol de 2022,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir l’autorització sol·licitada, un cop pagada la taxa corresponent. La taxa per a la utilització de la sala d'actes de l'Ajuntament, per celebrar un matrimoni civil els dissabtes o festius, és de 185,00 €.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

